Document ID: 31998D0439

ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Ιουνίου 1998 για την αποδοχή των δαπανών που προβλέπονται από ορισμένα κράτη μέλη για το έτος 1998 όσον αφορά την εφαρμογή των καθεστώτων παρακολούθησης και ελέγχου της κοινής αλιευτικής πολιτικής [κοινοποιηθείσα υπό τον αριθμό Ε(1998) 1765] (98/439/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/527/ΕΚ του Συμβουλίου, της 8ης Δεκεμβρίου 1995, που αφορά τη χρηματοδοτική συμμετοχή της Κοινότητας σε ορισμένες δαπάνες οι οποίες πραγματοποιήθηκαν από τα κράτη μέλη για την εφαρμογή των καθεστώτων παρακολούθησης και ελέγχου της κοινής αλιευτικής πολιτικής (1), και ιδίως το άρθρο 6,
Εκτιμώντας:
ότι η Επιτροπή έλαβε τα πενταετή προγράμματα του Βελγίου, της Δανίας, της Γερμανίας, της Ελλάδας, της Ισπανίας, της Γαλλίας, της Ιρλανδίας, της Ιταλίας, των Κάτω Χωρών, της Πορτογαλίας, της Φινλανδίας, της Σουηδίας και του Ηνωμένου Βασιλείου τα οποία περιλαμβάνουν τους ελέγχους που τα ανωτέρω κράτη πρόκειται να ασκήσουν μεταξύ της 1ης Ιανουαρίου 1996 και της 31ης Δεκεμβρίου 2000 7
ότι τα κράτη μέλη απηύθυναν στην Επιτροπή αίτηση για χρηματοδοτική συνεισφορά όσον αφορά τις δαπάνες που αναφέρονται στο άρθρο 2 της απόφασης 95/527/ΕΚ και προβλέπονται για το έτος 1998 7
ότι ορισμένες αιτήσεις αφορούν επενδυτικές δαπάνες για την απόκτηση και τον εκσυγχρονισμό σκαφών, αεροσκαφών, χερσαίων οχημάτων, συστημάτων ανίχνευσης και καταγραφής αλιευτικών δραστηριοτήτων καθώς και συστημάτων καταγραφής, διαχείρισης και διαβίβασης των δεδομένων που αφορούν τους ελέγχους, συμπεριλαμβανομένων των εφαρμογών και του λογισμικού των υπολογιστών 7
ότι ορισμένες αιτήσεις αφορούν τις δαπάνες για ειδικές ενέργειες που προορίζονται να βελτιώσουν την ποιότητα και την αποτελεσματικότητα της παρακολούθησης των αλιευτικών και συναφών δραστηριοτήτων 7
ότι ορισμένες αιτήσεις αφορούν δαπάνες που έχουν ως στόχο την κατάρτιση των εθνικών υπαλλήλων που ασχολούνται με δραστηριότητες ελέγχου και ότι η απόφαση 96/286/ΕΚ της Επιτροπής, της 11ης Απριλίου 1996, περί λεπτομερειών εφαρμογής της απόφασης 95/527/ΕΚ του Συμβουλίου που αφορά τη χρηματοδοτική συμμετοχή της Κοινότητας σε ορισμένες δαπάνες οι οποίες πραγματοποιούνται από τα κράτη μέλη για την εφαρμογή των καθεστώτων ελέγχου της κοινής αλιευτικής πολιτικής (2), θεσπίζει τις λεπτομέρειες για τον καθορισμό του ποσού των δαπανών που επιτρέπονται για την κατάρτιση 7
ότι ορισμένες αιτήσεις αφορούν επίσης τις δαπάνες για τη δοκιμή και την εφαρμογή νέων τεχνολογιών για τη βελτίωση της παρακολούθησης των αλιευτικών και συναφών δραστηριοτήτων και, επομένως, δύνανται να τύχουν, δυνάμει του άρθρου 3 παράγραφος 2 δεύτερο εδάφιο της απόφασης 95/527/ΕΚ, υψηλότερου ποσοστού κοινοτικής χρηματοδοτικής συμμετοχής και ότι πρέπει, εντός του ορίου των ετησίων κονδυλίων που χορηγούνται για τις ενέργειες αυτές, να δοθεί προτεραιότητα στην επιστροφή επενδυτικών δαπανών που αφορούν το σύστημα παρακολούθησης μέσω δορυφόρου δεδομένης της σποδαιότητάς του για τον έλεγχο των αλιευτικών δραστηριοτήτων 7
ότι, δυνάμει του άρθρου 3 παράγραφος 3 της απόφασης 95/527/ΕΚ, πρέπει να προβλεφθεί υπέρ της Ιρλανδίας υψηλότερο ποσοστό κοινοτικής χρηματοδοτικής συμμετοχής για ορισμένες επενδυτικές και λειτουργικές δαπάνες ώστε να ληφθούν υπόψη οι έλεγχοι οι απαραίτητοι για τη διασφάλιση της τήρησης του καθεστώτος διαχείρισης της αλιευτικής προσπάθειας 7
ότι οι εν λόγω δαπάνες θα συμβάλλουν σε κινητοποίηση των μέσων επιτήρησης για την ορθή εφαρμογή της κοινής αλιευτικής πολιτικής 7
ότι πρέπει, επομένως, να θεσπισθεί το επιτρεπτό των προβλεπόμενων δαπανών και να καθοριστεί το ποσοστό της χρηματοδοτικής συμμετοχής της Κοινότητας καθώς και οι όροι που συνοδεύουν τη χρηματοδοτική συμμετοχή 7
ότι η επιτροπή διαχείρισης αλιείας και υδατοκαλλιέργειας δεν διατύπωσε γνώμη μέσα στην προθεσμία που έθεσε ο πρόεδρός της,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι δαπάνες που αναφέρονται στο παράρτημα Ι, που προβλέπονται για το έτος 1998 και που αφορούν την απόκτηση ή τον εκσυγχρονισμό εξοπλισμού παρακολούθησης και ελέγχου καθώς και ειδικές ενέργειες αντιστοιχούν σε ένα ποσό 71 867 026 Ecu, είναι αποδεκτές για χρηματοδοτική συνεισφορά σύμφωνα με τους όρους της απόφασης 95/527/ΕΚ. Το ποσοστό χρηματοδοτικής συμμετοχής της Κοινότητας ανέρχεται σε 50 % των αποδεκτών πραγματοποιούμενων δαπανών. Η χρηματοδοτική συμμετοχή χορηγείται εντός των ορίων που αναφέρονται στο παράρτημα Ι και αντιστοιχεί σε ποσό 20 570 152 Ecu.
Άρθρο 2
1. Οι δαπάνες που αναφέρονται στο παράρτημα ΙΙ, που προβλέπονται για το έτος 1998 και που αφορούν τις ενέργειες και τα σχέδια που αναφέρονται στο άρθρο 3 παράγραφος 2 της απόφασης 95/527/ΕΚ, οι οποίες αντιστοιχούν σε ποσό 12 316 187 Ecu, είναι αποδεκτές για χρηματοδοτική συνεισφορά σύμφωνα με τους όρους της απόφασης 95/527/ΕΚ. Το ποσοστό χρηματοδοτικής συμμετοχής της Κοινότητας ανέρχεται σε 50 % των αποδεκτών πραγματοποιούμενων δαπανών.
Σε κάθε περίπτωση, η χρηματοδοτική συμμετοχή της Κοινότητας σχετικά με επενδυτικές δαπάνες για την απόκτηση διατάξεων εντοπισμού μέσω δορυφόρου που θα είναι εγκατεστημένες στα αλιευτικά σκάφη, περιορίζεται σε 2 000 Ecu ανά σκάφος.
2. Κατά παρέκβαση της παραγράφου 1, το ποσοστό χρηματοδοτικής συμμετοχής της Κοινότητας ανέρχεται σε 100 % των αποδεκτών πραγματοποιούμενων δαπανών για την εγκατάσταση του συστήματος παρακολούθησης των σκαφών μέσω δορυφόρου που ονομάζεται εφεξής VMS μέχρι ανώτατου ποσού:
- 400 000 Ecu ανά κράτος μέλος για τη δημιουργία κέντρων παρακολούθησης,
- 4 000 Ecu ανά διάταξη εντοπισμού μέσω δορυφόρου εγκατεστημένη σε κοινοτικά αλιευτικά σκάφη που ελέγχονται από VMS, σύμφωνα με το άρθρο 3 παράγραφος 1 του κανονισμού (ΕΟΚ) αριθ. 2847/93.
Η κατά 100 % χρηματοδοτική συμμετοχή χορηγείται μέχρι ανώτατου ποσού 6 225 000 Ecu.
Άρθρο 3
Οι δαπάνες της Ιρλανδίας, που προβλέπονται για το έτος 1998, οι οποίες αντιστοιχούν σε ποσό 12 872 971 Ecu για τις επενδυτικές δαπάνες και 3 035 950 Ecu για τις λειτουργικές δαπάνες, είναι αποδεκτές για χρηματοδοτική συνεισφορά σύμφωνα με τους όρους της απόφασης 95/527/ΕΚ άρθρο 3 παράγραφος 3. Το ποσοστό χρηματοδοτικής συμμετοχής της Κοινότητας ανέρχεται αντίστοιχα σε 65 % και 100 % των αποδεκτών πραγματοποιούμενων δαπανών. Σε κάθε περίπτωση, η χρηματοδοτική συμμετοχή χορηγείται μέχρι ανώτατου ποσού 7 944 567 Ecu και 3 000 000 Ecu αντίστοιχα.
Άρθρο 4
1. Η συναλλαγματική ισοτιμία του Ecu που εφαρμόζεται στην παρούσα απόφαση για τον υπολογισμό των ποσών που θα γίνουν αποδεκτά, είναι αυτή που ισχύει τον Αύγουστο του 1997.
2. Οι δηλώσεις δαπανών και οι αιτήσεις προκαταβολών σε εθνικό νόμισμα μετατρέπονται σε Ecu με την ισοτιμία που ίσχυε το μήνα της λήψης τους από την Επιτροπή,
Άρθρο 5
Η παρούσα απόφαση απευθύνεται στο Βασίλειο του Βελγίου, το Βασίλειο της Δανίας, την Ομοσπονδιακή Δημοκρατία της Γερμανίας, την Ελληνική Δημοκρατία, το Βασίλειο της Ισπανίας, τη Γαλλική Δημοκρατία, την Ιρλανδική Δημοκρατία, την Ιταλική Δημοκρατία, το Βασίλειο των Κάτω Χωρών, την Πορτογαλική Δημοκρατία, τη Δημοκρατία της Φινλανδίας, το Βασίλειο της Σουηδίας, το Ηνωμένο Βασίλειο της Μεγάλης Βρετανίας και της Βορείου Ιρλανδίας.
Βρυξέλλες, 30 Ιουνίου 1998.

Labels: 4
19
5
6
18